Xisca de Gardi: En Casta i el seu germà\nPublicat per Josep Oliveras a 13:51\nFatu Morgat ha dit...\nNo en sabia res d’aquesta parada, hi he entrat aquesta setmana per primer cop. Enhorabona per dir les coses pel seu nom, per veure-les amb la perspectiva del carrer, arran de vorera, arran de barra de bar. La Xisca parla d’alló que qualsevol banyolí amb dos dits de seny sap que és important. És l’esperit d’aquells vells que el Diumenge anàven a la parada dels taxis, als Turers (més aviat tirant cap a Can Blanc), a fer-la petar. Ho dic amb la perspectiva que donen el temps i l’espai; perquè tinc més de quaranta i sóc... Jo sóc un xava. Nascut i criat a Banyoles, però un xava, un pixapins, un banyolí de cap de setmana. Soc tan xava, ho confesso, que encara no he anat a veure mai l’Atlètic. En Casta m’hi volía dur l’altre día però feia massa fred, i ens vam fumar els puros a casa seva. Però ens hi veurem qualsevol tarde.\nEm sembla que el primer que em va parlar de la Xisca de Gardi va ser en Pim Nàndez. Va ser l’estiu passat, un capvespre que preniem canyes al Mam, amb en Marc Cortada i companyía. Ben parit, en Marc! I en Blai també. Va ser el dia (finals d’agost de 2008) que al doctor Lloveres li va caure el cotxe a l'Estanyol del Vilar. Ja hi he vist més d'un cotxe, jo, dins l'Estanyol. La qüestió és que no sé perquè, al vol de vàries converses, em sonen aquestes paraules pronunciades per en Pim: “blog” i “Xisca de Gardi”. Però jo sóc aixís de despistat, vaig diguent que sí mentre m’expliquen alguna cosa i sovint estic a la lluna. I el dissabte passat, fent piscines al Club (Ja sé, ja sé... No som els que erem!), em vaig trobar en Mikei Vilanova i tot xerrant em va tornar a parlar d’aquest blog. I l’altre día, en plè gripasso -sí, jo també vaig arreplegar-, a casa meva a Barcelona, vaig i hi entro. Collons! Vaig flipar, nois!! Enhorabona! Quel va parir, el Comitè d'Orriols (tu també tens un àlies benpàrit, que diria en Tatenc)! Vaja pajaru, en Samora! I en Mastegatatxes també sembla eixerit. Vaig estar tota la tarda enfonsat en la nostàlgia. Diuen que la nostàlgia és un pecat, un error. Jo, ni equivocat ni pecador; m’he convertit en una estàtua de sal, en un xiscagardià impenitent.\nAmic Fatu Morgat, benvingut.\nNo sé si recordaràs però del dia que em parles, del Mam i el cotxe d´en Lloveres jo també estava assegut a la vostra taula. Concretament a la del costat dels cavallitus. Si mires els links d´aquest blog hi trobaràs el de Can Samora. Allà és on vivia abans de traslladar-me a Xisca de Gardi. Als post del mes d´agost hi trobaràs un reportatge del rescat del cotxe d´en Lloveres fotos incloses.\n13 de desembre de 2008 a les 4:14\n13 de desembre de 2008 a les 6:07\nHe entrat a la pagina on vivies abans. Ja estàs fent el favor d’escriure allò del cotxe a l’Estanyol d’en Vilar com Déu mana, i no aquella collonada que hi vas posar a l’agost. Recorda bé: Algú va venir al bar d’El Caballero de la Mano en el Pecho dient que s’ofegaba un cotxe; tu vas intentar anar-hi però, volent fer dracera, vas quedar atrapat al portal del Minigolf. Després sents quatre comentaris i ho escrius. Siguem seriosos! Mira que dir que el freno de mà també estava dins La Masía, fent el vermut!. Jo vaig acompanyar en Pim a casa seva a buscar la càmara de fer fotos. Encara m’enrecordo quan vam tornar, del pobre vehicle al fondu de l’estanyol, ofegant-se. I ell vinga a fer fotos. “Piiim!!, que és massa fosc per fer fotos”, li deia jo. “No sortirà rés”. Ell ni em mirava, “Calla burru!!, que en sabràs, tú?”. Això sí, Samora, tu fas les fotos millor que ell. És massa, veure com s’ofega un cotxe... Les darreres bumbolles que pujen a la superfície i les llums que demanen auxili, encenent-se i apagant-se. I plè de gent mirant-s’ho. “Guaita! Encara remena” deia algú en veu baixa. Això sí que ha de fotre. Si ets l’amo del cotxe, vull dir. També hi havia un cigne per allà, passejant indiferent. I en Pim i jo sense perdre detall. A primera línia i sense tallar-nos ni un pèl, com dos jubilats mirant obres. I les bumbolles que sortien, cada cop més petites. I nosaltres mirant de reüll el doctor Lloveres, que guaitava el seu cotxe, amoïnat, menjant-se les ungles amb mirada de Norman Bates i reprimint les ganes de plorar i de dir-li adéu amb la mà al seu vehicle. I l’amo de la Masia, amunt i avall amb una corda, que s’acosta i li diu: “No et preocupis, hem trucat els Mossos i ara ve la grua”.\n13 de desembre de 2008 a les 6:58\nMalei sies. Acabes d´arribar i ja em vas a la saca. Et faré xixina, carcamal! Va ser en Mastegatatxes qui va cada encallat a la rotatòria del Mam. Jo, per una vegada que no sóc el xafarder de torn em vaig quedar allà quiet, pensant que ja ho veuria tot marxant. No em busquis que em trobaràs!!!\n13 de desembre de 2008 a les 11:57\nEl més futut del cotxe d'en Lloveras, es que crec que es và suicidar, no va poder sufrir la presió, penseu que només tenia uns dies de vida i el més probaple es que patís una depresió.\n14 de desembre de 2008 a les 13:02\nAmics paisanus, gran blog aquet, felicitats. No patiu en ecces per el cotxe, cuatre malucs reparats i cotxe substituit. Jo, un banyolí que sempre que pot, va el menys possible a banyoles a fer recados, continuare buscant saber el motiu. Salut.\n20 de desembre de 2008 a les 19:36\nQui collons és aquet en Fatu Morgat? Què xerra? Quants anys fa que ve a Banyoles? Jau sap que pudé encara no han passat prou dies perquè garli tant? En contes de gastar aquesta llenga tan llarga huria de procurar per ell\n3 de març de 2009 a les 10:25


Comencen els treballs d’esporga de l’arbrat a Premià de Mar | La Clau - Revista gratuïta del Maresme\nComencen els treballs d’esporga de l’arbrat a Premià de Mar\nEn total es preveu esporgar prop de 3.600 exemplars dels 5.000 existents, una xifra que representa el 72% de l’arbrat municipal\nJa han començat els treballs d’esporga dels arbres dels carrers i places de la vila, un operatiu que té per objectiu comptar amb un arbrat de qualitat i segur pels vianants. Els treballs podran variar segons l’espai (arbrat viari, arbrat de parcs i jardins, centres escolars…); els serveis que es troben al voltant dels exemplars; la morfologia de l’arbre i la idoneïtat a l’entorn urbà; i l’estat general de cada arbre, tenint en compte el tractament que ha rebut des de la seva formació.\nParal·lelament, es farà una actualització de l’inventari de l’arbrat existent a tota la vila.\nEn els treballs d’esporga es donarà prioritat a aquells carrers en els quals s’ha d’instal·lar il·luminació nadalenca. Posteriorment es treballarà amb la resta de l’arbrat en funció del seu grau de resistència a l’esporga i parada vegetativa.


Anar a pàgina Anterior 1, 2, 3 ... 5, 6, 7 ... 103, 104, 105 Següent\nPublicat: Dt Ago 03, 2004 10:24 pm Assumpte:\nMirem els resultats de les Europees.\nEls vots del PSM sumats als d'ERC són els que el PSM va treure a les autòmiques, però allà en va perdre MOLTÍSSIMS. Això és el que compta com a dada a estudiar. Se'n varen anar al PSOE. Conclusions?\nPublicat: Dt Ago 03, 2004 11:34 pm Assumpte: renovacio del PSM\nEl problema del PSM no ha estat el centrisme. Ni molt menys. Ha estat la seva pròpia demogogia que se l'ha cruspit. Els "professionals" del NO, no han tengut la talla política per a exercir la majoria que la societat mallorquina ens confia.\nL'aixopluc en l'espai de la marginalitat: a l'esquerra del PSOE, ha portat el PSM ha tenir l'espai electoral que té aquesta opció a tot Europa. Un espai minoritari, autocomplaent, de l'esquerra residual antisistema.\nPer què ens deixat segrestar el nacionalisme per aquesta colla d'indigents intel.lectuals i polítics de pa amb fonteta?\nÉs ben curiós que hagi estat el PSM el partit amb menys relleu generacional de tot el mapa polític. PP, PSOE, PCE, UM,...tot han baratat els seus dirigents, menys el PSM!\nHi ha les magnífiques generacions dels anys 90 de nacionalistes perdudes rera aquestacolla de professionals de la cadira. En Toni Llabrés, en Roger Gotarredona, en Bernat Aguiló, en Damià Perelló, en Frederic Melis,....En comptes d'aquests patriotes les mitjanies s'han conformat en cúria, portant el PSM a l'extinció com a proposta majoritària, tot mirant de ser, com a màxim, la comparsa indígena d'un PSOE pletòric; un PSOE que ha passat a l'ofensiva i ens està foragitant dels nostres bastions, s'ens està enportant el nostre electorat, i la il.lusió de la nostra militància. UM, ERC, PSOE,...tot semblen opcions bones per a que la nostra gent deserti. Qui condemnarà els culpables del despropòsit? La colla d'estomacs agraïts que copen la cúria?\nPublicat: Dc Ago 04, 2004 8:54 am Assumpte:\nEn unes eleccions, els vots son els que son. No n'hi ha mes. Els qui voten una opció no voten l'altre, de manera que allò que hom guanya algú altre ho perd. En aquesta pugna, cada partit planifica la seva estratègia per tal de prendre vots a un altre. L'estratègia del PSIB PSOE ha estat claríssima: robar vots al PSM. Davant aquest atac sistemàtic dels darrers anys, el PSM només s'ha preocupat de que ERC li podria prendre vots: ha preocupat més l'atac d'un caragol que l'atac del lleó. Ens hem volgut defensar del caragol mentre deixam que el lleó sen's mengi. I encara ho fem,. pel que es veu a aquest mateix fòrum.\nLa pregunta només és una: Tenim els collons o els ovaris necessaris per intentar robar-li vots al PSOE a partir d'ara?\nPublicat: Dc Ago 04, 2004 10:35 am Assumpte:\nSense dubte fa pensar molt....crec que es molt interessant, si senyor.\nJo personalment crec fermament en l'unió de ERC i PSM,, i encara que hem disgusti que el PSOE en rapti els vots, crec que al ser gran i poderos,(ja se que és espanyol) tenim opcions de que ajudi.clar que ells no deixen de ser nacionalistes espanyol i tenen uns limits, però també fa que pensar, dins les opcions dolentes,no se si s'enten...\nPer cert no ve molt al tema, però he vist aquets comentaris radiofònics i m'agradaria molt que s'entengui l'idea d'espanya actual,gràcies...\nJoel Joan & Catalunya Ràdio\nPublicat: Dc Ago 04, 2004 10:41 am Assumpte:\nPublicat: Dc Ago 04, 2004 10:08 pm Assumpte: Re: renovacio del PSM\nTens molta de raó, sioux. Bona anàlisi. Molt bona.\nPublicat: Dc Ago 04, 2004 10:09 pm Assumpte:\nCom vols tenir collons si no teniu cervell?\nPublicat: Dc Ago 04, 2004 10:48 pm Assumpte: RENOVACIÓ DEL PSM\n[quote="Anonymous"]Sense dubte fa pensar molt....crec que es molt interessant, si senyor.\nInvitat, no t'entenc. Què es pot esperar del PSOE? Que no te n'enrecordes de la dècada negra del PSOE governant a Madrid? Agressions a la llengua, agressions al medi ambient, persecució d'independentistes,....\nDe veres tu vols la unió d'ERC i PSM, i penses així...?\nPublicat: Dj Ago 05, 2004 8:07 am Assumpte:\nA veure, bé que m'enrecordo!\nEl que dic és que .la realitat de l'illa és ni més ni menys, que de turnisme. Es a dir que aqui guanyarà el PSIB o el PP, dins aquestes opcions el partit que pacta es el PSIB, dins aquests 2 partits NACIONALISTES ESPANYOLS es bo que en un d'ells s'orienti UN POC al nacionalisme català, per que si no les tendriem ben crues.\nPens en el progrés del primers paos l'autogovern, i el nostre reconeixement tant de nacio com de llengua.\nAra no ens enganyem...no per això s'ha de votar aquest partit.\nPublicat: Dj Ago 05, 2004 11:40 am Assumpte:\nSi l'horitzó polític del nacionalisme català a les Illes és votar el PSOE, estam ben arreglats. Em mereix més confiança i respecte pensar que al Parlament hi pot haver en Bernat Joan o un altre que no quatre ex-presidents de barriades de Palma.\nPublicat: Dj Ago 05, 2004 2:59 pm Assumpte: skam\nEntenc el que vols dir sMarratxiner, però crec que hauries de tenir perspectiva més positiva de la situació.\nPublicat: Dj Ago 05, 2004 5:05 pm Assumpte: Hola!\nFa uns dies que he començat les meves vacances i he estat revisant aquest fòrum i he decidit que m'agradaria aportar-hi la meva opinió.\nSom simpatitzant del PSM d'ençà que em vaig agafar això de la política un poc en serio. I he de dir que si bé respect totes les opinions, i en compartesc moltes, publicades en aquest fòrum em fa mal veure com la gent cau molt aviat en l'insult i la manca de respecte envers dels altre, ja sien participants d'aquest fòrum o membres del PSM. Senzillament no comentaré res referent a les discussions amb en BB. Aquestes actituts em recorden massa al "sr,", s'ha de ser respectuós, Aznar i companyia.\nHi ha hagut molts de comentaris en aquest fòrum que m'han fet ganes de participar i intentaré donar la meva opinió respecte d'elles.\nUn cop acabat aquest missatge de presentació només hem resta dir fins al proper missatge i esper que aquest fòrum segueixi així d'animat ja que això demostra que hi ha gent que realment es preocupa pel país.\nRegistrat: 05 Ago 2004\nPublicat: Dj Ago 05, 2004 5:42 pm Assumpte: El PSM i les tres potes\nPrimer de tot vull dir que jo som en puffinus mauretanicus, que no és més que el nom científic del virot, però com què és la primera vegada que particip en aquest fòrum no he iniciat la sessió així com toca i no m'ha deixat emplear el meu identificador.\nBé pel que fa referència a les tres potes del PSM, veig que es torna a obrir la mateixa discusió de sempre i això m'ha recordat una conversa que vaig tenir amb uns companys d'UM i ERC, de la relació entre partits ja n'opinaré en un altre missatge.\nNo crec, al contrari d'alguns o molts dels missatges publicats, que això de les tres potes sia una mala idea el problema, i crec que és el més important del PSM, és que és una idea mal venuda.\nA Mallorca, i faig referència a Mallorca perquè el fòrum està dins la secció de Mallorca tot i que jo parlaria de les Balears, fa falta un partit que tengui present aquest plantajaments.\nEl PSM ha de ser un partit nacionalista, i no crec que es pugui dubtar de que ho sigui, atractiu tan pels nacionalistes més moderats i localistes fins als més independentistes, tan balears com dels països catalans. Però no podem deixar de banda que el nostre país, i posau les froteres allà on volgueu que a mi ja em va bé, té problemes molt més greus que la lluita per la independència per desgràcia.\nEl PSM ha de ser un partit ecologista ja que vivim a una terra amb uns recursos limitats i depenem d'una economia que se'n va "a pique" entre d'altres coses perquè un dels seus principals atractius es veu sotmés a una enorme presió urbanística i a una sobre-explotació del seus recursos que duen camí de dividir a Mallorca en dues parts: la part urbana, convertida en un petit o no tan petit Manhatan, i la part salvatge convertida en un desert travessat de carreteres.\nI finalment el PSM ha de ser d'esquerres perquè de les diferències socials i del liberalisme salvatge l'únic que en surt més que problemes socials i laborals que afecten a l'estabilitat del país i en perjudiquen a les seves empreses.\nS'ha de ser d'esquerres perquè només amb una vertadera política social es podrà donar resposta a totes les mancances assistencials que pateix la societat d'avui en dia, però el fer una política social no ha de significar enfrontar-se als empresaris ja que el gran empresari pot sobreviure tancant el seu negoci i anant a un altre lloc.\nFer una política social ha de significar demostrar a totes les parts implicades que sols ens pot anar bé si tots estiram del carro en una mateixa direcció.\nEl dia que el PSM sia capaç de fer entendre, i perquè no d'entendre ell mateix, això a la societat serà el moment en que el PSM tendrà el seu vertader lloc en el panorama polític i serà una opció guanyadora.\nPublicat: Dj Ago 05, 2004 7:57 pm Assumpte: Re: El PSM i les tres potes\nEl problema. amic virot, és que les tres potetes no han de ser simètriques. Si el nacionalisme n'és un component més, ens diluïm en un entremats "-ismes" , tot ocupant un espai polític a l'estil d'Iniciativa per Catalunya, el de l'esquerra alternativa. I això té un sostre, un límit molt reduït. En una situació d'emergència nacional això n'és un luxe, una tudada d'esforç politic. La meva opinió és que el nacionalisme ha ser l'eix articulador de la nostra acció política. Una acció política ecologista i d'esquerres, però sempre subsidiària del procés de construcció nacional. Per això no compartesc la idea de les tres potetes, l'entenc com una manera de aigualir la nostra combativitat nacionalista i portant-nos cap aquest espai electotal residual i tributari de les majories simples del PSOE.\nPublicat: Dj Ago 05, 2004 10:16 pm Assumpte: Re: El PSM i les tres potes\nEl PSM ha de ser un partit nacionalista, i no crec que es pugui dubtar de que ho sigui, atractiu tan pels nacionalistes més moderats i localistes fins als més independentistes,\ntan balears com dels països catalans. Però no podem deixar de banda que el nostre país, i posau les froteres allà on volgueu que a mi ja em va bé, té problemes molt més greus que la lluita per la independència per desgràcia.\nLÚCID, LÚCID, LÚCID, BLAU. Enhorabona.


Sèries de gestió ISO: més enllà del seus objectes\nLes sèries de normes de gestió ISO recullen un seguit de requeriments per a la correcta gestió d’aspectes com la qualitat (9000), el medi ambient (14000), la seguretat de la informació (27000) o els documents (30300). A més, estan adreçades a l’excel·lència i millora continua. Però si ens parem a pensar, aquests sistemes de gestió van més enllà, i la seva operativa necessita de la implicació de metodologies i coneixements aplegades en disciplines fins ara descuidades en moltes de les organitzacions: la gestió documental i la intel·ligència competitiva.\nDe fet, dos requeriments ens vinculen a aquestes disciplines. Per una banda, conèixer el context de l’organització –intern i extern– és un dels requeriments de les sèries de normes de gestió ISO. Per l’altra, documentar els factors interns i externs, els riscos i el processos de l’objecte de negoci de l’organització.\nPer exemple, a la ISO 30301 per a contextualitzar els sistemes de gestió en les estratègies i els objectius de les organitzacions, cal comprendre l’organització i el seu context, quins factors interns i externs poden influir i atemptar al seu objecte de negoci. De manera específica, el context intern de l’organització, l’estructura organitzativa, rols, responsabilitats, polítiques, objectius, recursos i coneixements, sistemes d’informació, fluxos d’informació i processos de presa de decisions (formals i informals), cultura organitzativa (relacions, percepcions, valors de les parts internes i externes, normes, directrius, forma i extensió de les relacions contractuals), i requisits de negoci reglamentaris o d’altra índole implicats en la creació i control de documents. També cal conèixer el context extern de la organització, que inclou aspectes com l’entorn social i cultural, legal, reglamentari, financer, tecnològic, econòmic, natural i de competència (tant a nivell internacional, nacional i regional), així com les tendències claus que influeixen en els objectius de l’organització, i les relacions, percepcions, valors i expectatives de les parts interessades externes. És aquí on intervé la intel·ligència competitiva. La seva aplicació ens permetrà no només obtenir informació de l’entorn i alinear-la amb la informació sobre l’entorn intern, sinó també saber com analitzar-la i explotar-la per a generar valor i avantatge competitiu. I això és vàlid per a totes les organitzacions de qualsevol sector.\nD’altra banda, tots els sistemes de gestió, a més de documentar-lo, han de provar el compliment del sistema. Per tant, han de gestionar els documents que constitueixen les evidències que l’organització està complint els requeriments del sistema. A més a més, han de gestionar de manera sistemàtica els documents generats en les seves activitats habituals, ja siguin externs com interns. És aquí on intervé la gestió documental. Aquesta ens dóna les pautes per a normativitzar el disseny de documents, definir les responsabilitats en matèria de gestió de documents, i organitzar-los atenent els seu cicle de vida. Aquestes pràctiques permeten garantir que els documents siguin autèntics i fiables, es conservin tant de temps com siguin necessaris, puguem disposar d’ells sempre que calgui –preveient els riscos que impedeixin la seva recuperació– i els puguem eliminar quan ja perdin el seu valor primari o secundari.\nEn aquest context, les organitzacions que ja tenen algun d’aquests sistemes implementats poden integrar els esforços, i més enllà del que estableixen les normes, poden explotar de manera conjunta la informació que contenen els documents del sistema, com a part dels actius intangibles. Per tant, les organitzacions poden extreure més profit dels sistemes de normes implementats si integren els mètodes de la intel·ligència competitiva i de la gestió documental en els procediments ja existents vinculats als objectes de cada sèrie de normes. A més, amb això, estableixen alguns fonaments de la gestió del coneixement, però d’això ja parlarem en un altre moment.


Actua, infants tutelats, serveis residencials, centres de menors\nPosted at 16:34h in Actua, centres residencials acció educativa, cooperativa\tby\tadmin 0 Comments\nL’important és tornar a aixecar-se…Metàfora dels infants tutelats\n[youtube id=»1U-N3y3F3VY» width=»600″ height=»350″]\ntornar a aixecar-se, l’octubre de 2010 Ester Bertran va realitzar el vídeo «Ho portem dins», que capta l’actuació del grup casteller Els Marrecs de Salt pujant un pilar de quatre per les escales de la catedral de Girona; El film transmet el missatge que «davant l’adversitat, l’important és la col·laboració de tots per aixecar-se i seguir amb optimisme i confiança».\ntornar a aixecar-se,a vegades la vida ens juga males passades, però cal afrontar-les amb optimisme i esperança. Aquest és el missatge que intenta transmetre aquest video, on mostra l’esforç de tots i cadascun dels castellers per superar els obstacles. Idea original i muntatge: Ester Bertran. Càmeres: Kilian Soler, Anna Cañigueral. Ajudant de muntatge: Berenguer Costa. Etalonatge: Joan Martínez.


La SNE organitza tres activitats a Tarragona\nL'associació oferirà, del 3 al 5 d'abril, diverses xerrades sobre la generació d'energia elèctrica nuclear, la digitalització del sector o la gestió de residus\ndivendres, 29 de març 2019 - 12:10h\nLa Societat Nuclear Espanyola (SNE) organitza a Tarragona, del 3 al 5 d'abril, tres activitats per fer arribar al màxim de públic possible informació sobre les diferents especialitats que té el món nuclear. En aquest context, i en el marc de tres espais de la ciutat, l'associació ha volgut apropar als tarragonins i tarragonines part de la seva feina, a través de diverses accions.\n'Gestió dels residus radioactius', el 3 d'abril\nDimecres, 3 d'abril, a les 19.00 hores, el Cafè la Cantonada acollirà la xerrada 'Gestió dels residus radioactius' amb la qual, de manera oberta, els ponents Daniel Gallego i Pablo Garcia abordaran la gestió dels diferents tipus de residus, de mitja i baixa activitat, que es generen a la indústria, la sanitat i a les mateixes centrals. L'activitat està organitzada per l'Associació per a la Divulgació Científica al Camp de Tarragona.\nDigitalització en l'àmbit nuclear\nEl pròxim dijous, 4 d'abril, de 9.00 hores a 16.45 hores, la Societat Nuclear Espanyola celebrarà al Centre Tarraconense El Seminari una de les seves activitats habituals de difusió del coneixement per part de professionals nuclears, la Jornada Tècnica, una trobada que, enguany, està dedicada a la digitalització. En la inauguració de la sessió hi participaran el director general de l'ANAV (Associació Nuclear d'Ascó i Vandellòs II), José Antonio Gago; i el nou vicepresident de la Societat Nuclear Espanyola, Héctor Dominguis.\nPer participar en la Jornada Tècnica cal inscripció prèvia a través de la pàgina web de la Societat Nuclear Espanyola. L'activitat té un cost de 50 euros per als socis i de 100 euros per als no socis.\nEnergia nuclear clara i accessible\nEl 5 d'abril, a les 15.30 hores, a l’Escola Tècnica Superior d’Enginyeria de la URV, a Sescelades, acollirà el 'Curs Bàsic de Ciència i Tecnologia Nuclear', una iniciativa de la comissió de la SNE Jóvenes Nucleares, que té com a objectiu divulgar els aspectes més rellevants de la ciència i la tecnologia nuclear d’una manera clara i accessible.\nEl curs està estructurat en 9 intervencions de 15 minuts, amb una durada total de 3 hores, i repassa diferents aspectes relacionats amb el món de l'energia nuclear. L'activitat és gratuïta i cal inscripció prèvia a través de la web de Jóvenes Nucleares.\nDemanaran una pròrroga de deu anys per a les nuclears de Vandellòs II i Ascó II\n"BONES NOTÍCIES: Tapien un bloc ocupat il·legalment a Tarragona" "ATENCIÓ: L'important polític espanyol que estarà a Tarragona aquest cap de setmana"\nUniversitat Rovira i Virgili Central nuclear conferències agenda


V de Vinagreta: "NUGGETS" CATALANS\nBé, amb el titol potser us pensereu coses que no són.... només és posar en evidència i al descobert el nou sistema de Nugget, aquest cas, però més bo i més sa....\nNormalment ens venen els "nuggets" com a pollastre... si ho diuen potser ho hauriem de creure, oi? Doncs aquests que escriurem són amb botifarres de pagès!!! ous de corral i pa ratllat... ratllat per nosaltres!!! apa doncs.... agafeu paper i boligraf i apunteu!!!!!\n- 2 Botifarres de pagès (crues)\n- 3 ous de corral ( vaja, a poguer ser del pagès )\n- 1/2 barra de pa seca\nPer la salsa... (opcional)\nJa tenim a la vista els ingredients??? SOM-HI!!!!!\nPrimer de tot fregirem les botifarres i les deixarem refredar. Un cop ja fredes les tallarem a làmines d'un gruix de mitja ungla (més o menys) i les arrebossarem... ( farina, ou i pa ratllat) i les anirem fregint.\nPer la salsa només haurem de sofregir la ceba, que quedi un color ben xulo! hi afegirem el pebrot vermell ja net i tallat com volguem... deixarem que faci dos minuts. Seguidament i afegirem l'aigua justa per cobrir el que hi tenim... afegim l'orenga, sal i pebre i deixarem que faci fins que hagi reduit i el pebrot el tinguem ja cuit.\nHo triturarem i..... XIM PUM!!!!!!\nAra només ens queda disfrutar d'aquest plat tan especial.... a vegades no ens cal menjar segons què prefabricat, només ens cal veure que tenim a la nevera i trobarem solucions més bones!!!!


Monument favorit\tGuanya un àpat a La Salseta de Sitges\nÉs un restaurant de referència de la cuina ecològica i amb productes de proximitat\nInterior del restaurant La Salseta - La Salseta\nUn dels plats del restaurant La Salseta - Joan Valera - Restaurant La Salseta\nBen a prop del passeig marítim de Sitges trobareu el restaurant La Salseta, caracteritzat per la seva cuina de proximitat i ecològica. Els seu ingredients provenen sempre de productors petits i locals, adaptant-se, per tant, als productes de temporada i oferint unes elaboracions molt vinculades amb el territori. A més a més, a la seva carta hi trobareu plats vegetarians.\nAl restaurant, també hi podreu gaudir de la malvasia, el vi més típic d’aquesta població, així com de formatges artesans i d’una cuidada selecció de vins, que seran el millor acompanyament per al vostre àpat.\nEl premi és un àpat per a dues persones a La Salseta, està subjecte a la disponibilitat de places de l'establiment i s'ha de gaudir abans del 30 de setembre de 2017.\nFins al 9 de maig, les revistes DESCOBRIR i SÀPIENS organitzen el concurs del monument favorit de Catalunya 2017, amb el suport de l’Agència Catalana del Patrimoni Cultural del Departament de Cultura.\nPots fer un vot cada hora, després de registrar-te com a usuari del web de DESCOBRIR. En fer-ho, entraràs al sorteig de més de cent premis setmanals!\nWeb del restaurant La Salseta


Colau presenta candidatura a BComú per ser cap de llista el 2019 | betevé\nL'alcaldessa erigeix la seva formació com a garantia d'un govern d'esquerres a la ciutat\nMarc Garcia | Dimecres, 5 de Des del 2018, a les 14.48\nAda Colau optarà a la reelecció. L’alcaldessa ha confirmat aquest dimecres que presenta candidatura a les primàries internes de BComú per ser la cap de llista a les eleccions municipals del 2019. “Em fa il·lusió”, ha dit Colau en una entrevista a Catalunya Ràdio, en què ha explicat que vol governar un segon mandat per “consolidar l’agenda de canvi”. L’alcaldessa ha afegit, a més, que aspira a “una majoria més amplia” que els 11 regidors que va obtenir el 2015.\nAquest dimecres és el darrer dia que es podien presentar candidats a les primàries de Barcelona en Comú. Colau s’enfrontarà amb Albert Reyes, l’únic aspirant que ha fet el pas. Els comuns faran la tria del candidat en un procés de debat intern que culminarà el mes de març amb una votació. Cada aspirant, si n’hi ha més d’un, haurà de presentar la seva llista i els inscrits al registre de BComú triaran quina volen.\nGarantia d’un govern d’esquerres\nEn un discurs ja de precampanya, l’alcaldessa ha presentat BComú com l’única formació que garanteix “una majoria progressista a Barcelona”. Colau ha recordat que en els últims anys, ERC ha preferit pactar amb el PDeCAT i ha dit que no sap si el PSC prioritza un acord d’esquerres o pactar amb Manuel Valls. “Jo no faré en cap cas un govern amb el PDeCAT o el senyor Valls”, ha sentenciat l’alcaldessa.\nA l’entrevista, Colau ha criticat ERC per ser “poc fiable” en aquest mandat. L’alcaldessa ha explicat que van estar un any esperant si volien entrar al govern i que van votar en contra del tramvia quan ho duien al programa. També els ha retret els pactes amb el PDeCAT. Per això, ha preguntat a Ernest Maragall si manté “el llegat d’Alfred Bosch” a l’hora de pactar. Colau ha carregat també contra la “pugna interna” en el sector independentista.\nColau sobre l’escridassada a Valls\nL’alcaldessa ha dit que Manuel Valls té dret a fer campanya on vulgui després de l’escridassada que un grup de veïns li va fer aquest dimarts al Raval. Ara bé, Colau -que ha assegurat que no sabia tots els detalls del que va passar- ha dit que tots els candidats han d’assumir que els poden fer protestes. També ha dit als que van escridassar Valls que pensin si no estan provocant l’efecte contrari.


Fi de curs a Pla de Ter | El Dimoni de Santa Eugènia de Ter (Gironès)\nL'Escola Santa Eugènia respirava inequívocament l’atmosfera dels finals de curs FOTO: ELDIMONI.COM\nAquest matí de dilluns -19 de juny- a l’Escola Santa Eugènia (el Col·legi Groc) es respirava inequívocament l’atmosfera dels finals de curs. Suposo que la calorada d’aquests dies ha col·laborat en recrear aquest ambient de ple estiu o potser després de l’adéu-siau col·lectiu a en Muhamadou divendres passat aquest curs ja no tenia gaires lliçons per a ensenyar i aprendre. Abans però de tancar un curs tan important com aquest, voldria deixar escrites unes lletres d’urgència plenes de gratitud.\nL’Escola de Santa Eugènia de Ter va iniciar les classes el mes de febrer de 1936 de manera provisional i, malgrat l’aixecament feixista del 19 juliol, la corporació municipal de Pla de Ter, nom republicà del municipi, l’1 de setembre de 1937 va començar les obres del nou edifici per compte de l’Ajuntament eugenienc donant la feina als obrers en atur i aprofitant les pedres i bigues que es van poder salvar de l’incendi de l’església, bombardejada i cremada recentment. Per aquell temps -3 de març de 1936- fins a finals de curs, arriba a l’Escola per fer les pràctiques de magisteri Ferran Rahola, fill primogènit de l’escriptor i periodista Carles Rahola i Llorens assassinat -afusellat- pel règim franquista a la tàpia del Cementiri de Girona el 15 de març de 1939.\nLa directora Magda Campistol amb Juan R. Romero i M. Dolors Ponce FOTO: ELDIMONI.COM\nAl finalitzar la guerra -l’any 1939- ja es comencen a fer classes a l’edifici nou que acollia també l’Ajuntament, el jutjat i l’església. En Juan Ramón Romero Garganta, fill de mestres i mestre ell, ens explica una insòlita anècdota «jo vaig néixer a l’escola i vaig ser batejat com altres nens a l’església, és a dir a l’actual teatre, menjador, sala d’actes» [Escola Santa Eugènia de Ter 1949-1981. Recull de vivències de Juan R. Romero Garganta, 2015] Amb la distància que dóna el temps podem dir que el fet de construir una escola en temps de guerra fa del Col·legi Groc tot un monument a l’esperança. El curs 2014-15 l’Escola va celebrar el seu 75è aniversari sota el lema des de 1939… gaudim fent escola! Quan aquest matí l’amic Romero -fill del senyor Romero- parlava d’una Escola única treia pit amb propietat, no?…\nDos actes més que únics\nEm refereixo al de divendres passat en memòria d’en Muhamadou, alumne de 4t. de primària de l’Escola, que va morir el dimecres -14 de juny- en ofegar-se en un petit estany de la zona dels aiguamolls de les hortes. Un acte emotiu, ple d’afecte i de memòria, amb la música de protagonista principal com a «llengua del món que ens uneix a tots», que va acompanyar solidàriament el dolor de tota la família i la comunitat escolar. Més d’un vam tenir un record per a en Jordi, en Pere i la Núria tres educadors eugeniencs eugenials que ens han deixat en els últims anys que segur que han acollit de seguida en Muhamadou i li estan fent el reforç necessari per tal que acabi el curs sense problemes.\nI avui dilluns hem tornat a l’Escola a l’acte ajornat d’inauguració de l’exposició, que a partir del llibre citat del matrimoni Juan R. Romero i M. Dolors Ponce recull la història de l’Escola, i la donació dels plafons al centre escolar per tal que pugui ser compartida per la resta de centres educatius i entitats del poble. Una útil i necessària feina de rescat de la memòria històrica i pedagògica que ens ajuda a entendre d’on venim i del paper que l’educació i els mestres han tingut en el nostre poble.\nEnteneu ara perquè qualificàvem aquest curs com un curs molt important?\nAquestes ratlles voldrien ser un sentit i sincer homenatge als protagonistes d’aquest curs que finalitza: escolars, professorat de l’Escola, pares i mares i totes aquelles persones que directa o indirectament treballen i fan comunitat al voltant de l’Escola de Santa Eugènia , esperant que per molts anys continuïn gaudint fent escola.\nÉs la música (lletra de la cançó i la música, escrita i musicada per Beth Riera):


El Diluvi lidera les nominacions als Premis Carles Santos de la Música Valenciana - À Punt\nEl Diluvi lidera les nominacions als Premis Carles Santos de la Música Valenciana\nEls premis s'entregaran el 12 de desembre al Teatre Principal de València.\nL'Institut Valencià de Cultura ha anunciat els nominats als Premis Carles Santos de la Música Valenciana / Conselleria d'Educació, Cultura i Esport.\n12 de novembre 2019 - 21:19\nLa Conselleria d'Educació, Cultura i Esport ha anunciat els nominats en la segona edició dels Premis Carles Santos de la Música Valenciana. En la llista destaca El Diluvi, que encapçala les nominacions, amb un total de quatre. Hi apareixen també noms com els de Miquel Gil, Feliu Ventura, Mara Aranda, Zoo, Capella de Ministrers, Mafalda, Tardor, Gener o La Fúmiga, entre altres.\nEls premis es lliuraran el 12 de desembre al Teatre Principal de València. Les nominacions les ha decidides un jurat format per membres de les principals associacions professionals de l'escena musical valenciana.\nEls temes que poden convertir-se en la millor cançó són Heroïnes de la fosca nit, d'Eel Diluvi; Ona electromagnètica, de Gemma Vanyó; Baile de buitres, de Funkiwis, i Mediterrània, de La Fúmiga.\nEnguany, com a novetat, s'incorpora el premi del públic, que s'atorgarà per les votacions rebudes telemàticament mitjançant aquest enllaç entre tots els àlbums que concorren com nominats a les categories de millor disc.


Els treballadors de la fàbrica Braun d'Esplugues comencen les mobilitzacions per temor a perdre els seus llocs de treball\nAmb la bata blava de la feina, els treballadors de Braun han abandonat durant unes hores la cadena de muntatge per sortir al carrer. Fa més d'un any que tots els operaris conviuen amb els rumors d'un possible tancament de la fàbrica d'Esplugues i el trasllat de la producció de batedores i planxes a l'Àsia o l'Europa de l'Est. Per aquest motiu, cansats de la incertesa, gairebé tota la plantilla d'Esplugues s'ha desplaçat al centre de Barcelona per dir prou i reclamar que els garanteixin el lloc de treball.\n26/04/2006 - 15.33 Actualitzat 26/04/2006 - 16.21\nEls treballadors de Braun han sortit al carrer per mostrar la seva preocupació pel possible tancament de la factoria d'Esplugues, que deixaria sense feina gairebé 800 persones. La direcció de Braun a Alemanya està estudiant el futur de la fàbrica catalana, on es fan planxes i batedores. Un futur que els treballadors temen que suposi la deslocalització de la producció a l'Est d'Europa o a la Xina.\nPer això, els treballadors de Braun s'han dirigit al metro, del qual, després d'algunes parades, han sortit en direcció a la plaça Sant Jaume.\nAllí, el comitè d'empresa ha entregat a la Generalitat un document en què es demana la mediació de Treball per evitar un nou tancament dins el sector dels petits electrodomèstics.


Estrena nacional de la comèdia “Como gustéis” de William Shakespeare en el Teatre Principal - LOBLANC\nJa estan disponibles les entrades per a l’estrena nacional de “Como gustéis” de William Shakespeare. Aquest projecte teatral del Màster en Art Dramàtic de la Universitat d’Alacant, Produccions TEADA i el Teatre Principal d’Alacant s’estrenarà el pròxim 11 de juny a les 20:00h.\nSota la direcció d’Amanda Harris, artista associada de la Royal Shakespeare Company, Alejandro Tous encapçala un repartiment de 12 actors del Màster en Art Dramàtic de la Universitat d’Alacant, que van ser seleccionats en el càsting que es va realitzar en el Teatre Principal el mes d’octubre passat. Aquesta versió de “Com agradeu” està traduïda al castellà per John Sanderson, director acadèmic del Màster en Art Dramàtic de la Universitat d’Alacant.\nL’obra és una de les comèdies més famoses de William Shakespeare: la història de Rosalinda, bandejada de la cort, que s’endinsa en el meravellós bosc de Arden disfressada d’home. Però és molt més que això. És una història d’amor en les seues molt diferents formes; d’alliberament, i del que la llibertat t’ofereix; i també una obra sobre la pròpia naturalesa del teatre i la seua representació.


Converteix Dòlars de Nova Zelanda (NZD) i XCs (XXC) : Canvi de divises Calculadora de conversió\nDòlar de Nova Zelanda (NZD) i XC (XXC) Canvi de divises Calculadora de conversió\nAquest Dòlar de Nova Zelanda i XC convertidor està al dia amb tipus de canvi de 24 novembre 2017.\nIntrodueixi l'import que voleu convertir a la casella a l'esquerra de Dòlar de Nova Zelanda. Utilitzeu les monedes "swap" per fer XC la moneda per defecte. Fer clic a XCs o Dòlars de Nova Zelanda per convertir entre aquesta moneda i totes les altres monedes.\nEl Dòlar neozelandès és la moneda en la Nova Zelanda (Nova Zelanda, NZL), Les Illes Cook (CK, COK), Niue (NU, NIU), Pitcairn (PN, PCN), i Tokelau (Els coneixements tradicionals, TKL). The XC és la moneda en la cap dels països. El símbol per NZD pot ser escrit NZ$. El símbol per XXC pot ser escrit XXC. El Dòlar neozelandès es divideix en 100 cents. La taxa de canvi de el Dòlar neozelandès es va actualitzar per última vegada el 22 novembre 2017 de El Fons Monetari Internacional. La taxa de canvi de the XC es va actualitzar per última vegada el 24 novembre 2017 de coinmarketcap.com. La NZD factor de conversió té 6 dígits significatius. La XXC factor de conversió té 4 dígits significatius.


Un fi de glacera\nVista per satèl·lit dels canvis d'un fi de glacera a Bhutan-Himalaya.\nEl fi d'una glacera, o snout en anglès, és la part final d'una glacera en un moment determinat. Encara que les glaceres sembla que no es moguin, en realitat estan contínuament en moviment i el fi de glacera sempre està avançant o retrocedint. La localització del fi de glacera normalment està directament relacionat amb el balanç de massa d'aquesta, que al seu torn es basa de la quantitat de neu que cau a la zona d'acumulació de la glacera i la quantitat que es fon a la zona d'ablació. La posició d'un fi de glacera també depèn dels canvis de temperatura locals o regionals al llarg del temps.\nEl traçament dels canvis en la localització d'un fi de glacera és un mètode per a monitorar el moviment d'una glacera. Es fan mesures periòdiques al llarg del temps del fi de glacera des d'una posició fixa de la base rocosa propera. De la diferència de la localització del fi de glacera respecte a la seva posició fixada a diferents intervals de temps se n'obté un registre dels canvis de la glacera. Una altra manera de traçar el canvi d'una glacera és comparant fotografies de la posició de la glacera en moments diferents.\nLa forma d'un fi de glacera està determinada per diferents factors. Si la glacera està retrocedint acostuma a tenir un pendent suau perquè una glacera fonent-se tendeix a aquesta forma. Però hi ha moltes condicions que poden alterar aquesta forma típica, incloent la presència de camps tèrmics i diverses tensions que causen fractures i noves fusions que poden provocar despreniments i altres.\nObtingut de «https://ca.wikipedia.org/w/index.php?title=Fi_d%27una_glacera&oldid=17170402»\nLa pàgina va ser modificada per darrera vegada el 8 jul 2016 a les 13:45.


Burjassot viurà la festivitat de la seua Patrona i de San Miguel Arcàngel | 7TeleValencia\nProcessons, mascletaes, misses...ocupen els actes festius de la localitat\nSetembre significa per al municipi de Burjassot tornar a engalanar-se per a celebrar dues importants festivitats: la festa de San Miguel Arcàngel i el dia de la seua Patrona, la Virgen de la Cabeza.\nEl programa d’actes començarà amb la tradicional Baixada de la imatge de la Verge del Cap des de la seua ermita fins a la Parròquia de San Miguel Arcàngel. La solemne processó organitzada per la Junta del Novenario 2019 tindrà lloc, com és habitual, el 19 de setembre, en acabar la missa que se celebrarà, a les 19h, en l’Ermita dels patrons. A partir del 20 de setembre i fins al dia 28, en el temple parroquial de San Miguel, se celebrarà la tradicional Novena en honor a la Patrona.\nPer part seua, la Clavaria de San Miguel Arcàngel, que en 2019 té com a clavari major a Joaquín Segòvia Máñez, ha organitzat un berenar a base d’orxata i fartons, que tindrà lloc entre les 18:30h i les 20h, en la Plaça de l’Església de San Miguel. Aquesta vesprada lúdica serà el preludi a la celebració de la festivitat de San Miguel Arcàngel, el diumenge 29 de setembre.\nLa jornada començarà a les 8h, amb el volteig general de campanes i amb el so de la pólvora en la Plaça d’Emilio Castelar. A les 12h, tindrà lloc la solemne missa en honor a San Miguel, titular de la Parròquia, la qual serà cantada pel Cor Ciutat de Burjassot. A les 14h, i patrocinada per la Clavaria de San Miguel, es dispararà una mascletà, al carrer Pintor Goya, a càrrec de RICASA.\nA la vesprada, a partir de les 20h, tindrà lloc la processó de San Miguel Arcàngel pel recorregut habitual, amb la companyia de les clavaries i totes les persones que vulguen participar i amb la companyia musical de l’Agrupació Musical Les Sitges.\nEn 2019, la Clavaria de San Miguel, amb la voluntat de contribuir al manteniment del patrimoni de la Parròquia, ha dut a terme la completa restauració del pas de San Miguel.\nFinalment i com a culminació d’aquest setembre festiu per al municipi, el 30 de setembre Burjassot celebrarà la festa de la seua patrona, la Virgen de la Cabeza. Enguany, la clavaria està composta per María Cebriá, com Clavariesa Major, Winona García, Laura López, Mireia Esteban, Elisa Tortajada, Paula Tortajada i Almudena Segòvia. Ales 12h, tindrà lloc la solemne eucaristia en honor a la Patrona i a la vesprada, a les 20h, solemne processó i custodiada per les imatges de San Miguel i del Patró, Sant Roque, tornarà a l’Ermita, pel recorregut habitual.\nCom és tradició a Burjassot, la jornada festiva de la Patrona conclourà amb la “Pujà” i “Rodà” de Sant Roque, Festa d’Interès Turístic Local de la Comunitat Valenciana.


Un pacient s'atrinxera en una consulta mèdica i s'autolesiona en Torrent\nEs va clavar unes tisores en el cap i en la panxa per a que li allargaren la baixa mèdica\ndivendres, 21 de juny 2019 - 13:10h\nEl Centre d'Especialitats de Torrent és a on el pacient s'ha atrinxerat | Jose Miquel Ojeda\nEste dijous, a les 14.00 hores del migdia, un home es va tancar en la consulta del Centre d'Especialitats de Torrent (en la comarca de l'Horta, València) amb unes tisores i va amenaçar al metge. El centre es va alarmar prou tot i que, a l'hora que va passar, no hi havia tants pacients ja i la cosa estava més tranquil·la.\nSegons pareix, l'home, un pacient de 40 anys que estava en baixa mèdica, va entrar a la consulta i, de repent, van començar a sentir-se crits. Quan va entrar un treballador a vore què passava, es van trobar que el pacient estava cridant-li al doctor i amenaçant-lo amb unes tisores perquè volia allargar la baixa mèdica.\nEl metge es va escapar de la consulta, tal com avança 'las Provincias', i el malalt es va atrinxerar dins de la sala mentres va acudir la Policia Nacional. Una volta amb la policia allí, el pacient va amenaçar en autolesionar-se si entraven, cosa que va acabar fent: es va clavar les tisores en l'abdomen i en el cap repetidament per a ferir-se.\nUna hora després de l'inici dels fets, cap a les 15.00, un treballador del centre va conseguir que el malalt deixara estar la conducta violenta per a poder curar-lo, ja que estava tot ple de sang i no se sabia com de severes podien ser les ferides. Un equip del SAMU el va traslladar, una volta curat, a l'Hospital General de València acompanyats d'agents de la Policia Nacional.\nDetenen a un home per apunyalar-ne a un altre en Castelló.\n"URGENT: Troben a Joaquín Ortiz, de 14, en bon estat. Gràcies per col·laborar" "VALÈNCIA: Mor ofegat un home amb un tros de carn en la gola"


"Llegint la literatura econòmica, un té la sensació que, amb tantes xifres en el cap, ja no se'n recorden que, darrere d'elles, hi ha vides i drames humans". Aquesta reflexió de Josep Ramoneda a ‘L'esquerra necessària’ (RBA, 2012) és extraordinàriament escaient pel que fa a les anàlisis de la situació de l'anomenat "mercat de treball", perquè, efectivament, a l'hora d'interpretar les xifres laborals, un té la sensació que s'oblida que, darrere d'elles, hi ha persones.\nSense anar més lluny, la setmana passada es van conèixer les xifres corresponents al mes d'octubre d'atur registrat, afiliacions a la Seguretat Social, i contractes registrats, i, afortunadament, alguns mitjans de comunicació van emfatitzar el drama que significa que "més de la meitat de les persones a l'atur no cobra cap prestació". Si tenim en compte que aquesta dramàtica situació es produeix just en acabar una temporada turística d'impressionant rendibilitat empresarial, caldrà concloure que tal dramàtica situació evidencia el caràcter no inclusiu del model de creixement de les Illes Balears. Amb una taxa del 52,1% de persones aturades sense prestacions, no és demagògic denunciar que, en aquestes nostrades –i suposadament riques– illes, no es compleix l'exigència de "desenvolupament humà per a totes les persones", que, no debades, és la proposta fonamental de l'últim Informe sobre Desenvolupament Humà –el corresponent al 2016–, publicat pel Programa de les Nacions Unides per al Desenvolupament (PNUD).\nPerò la majoria dels comentaris –generalment a partir de les anàlisis governamentals de les xifres– feien referència als aspectes quantitatius, suposadament positius, com, per exemple, que l'atur registrat –51.395 persones– ha tingut un descens en relació amb el mateix mes de l'any passat de -5.612. Aquestes són les xifres, però, no obstant això, res es diu de les persones que aquest octubre –a diferència de l'any anterior– no figuren com a aturades registrades pel fet de, posem per cas, haver-se convertit d'eventuals en fixes discontínues, o que han iniciat qualsevol dels programes de Polítiques Actives d'Ocupació (PAO). Val a dir que, encara que les seves perspectives vitals i les seves carències materials hagin canviat veritablement molt poc, ambdues situacions són de les moltes que no permeten que aquestes persones siguin incloses a l’atur registrat.\nD'altra banda, es braveja de la xifra de 509.534 afiliacions a la Seguretat Social i s'afirma que "continua el fort impuls de l'ocupació, que, per primera vegada, supera els 500.000 afiliats en un mes d'octubre", o que "Balears juntament amb Madrid són les úniques Comunitats Autònomes amb un nivell d'ocupació superior al que hi havia abans de la crisi (2007)". Aquestes afirmacions governamentals són molt discutibles: per què s'entesten a equiparar mitjana d'afiliacions amb mitjana de persones afiliades? Per què ho fan, malgrat que les pròpies notes metodològiques oficials indiquen que les xifres que mensualment es publiquen fan referència a registres administratius i no a persones treballant i que, per tant, una mateixa persona pot haver generat diversos registres administratius en el mateix mes? Per què, en fi, sostenen que ara hi ha més ocupació que abans del 2007? Si la base analítica de tal afirmació són les xifres d'afiliacions a la Seguretat Social, és molt probable que s'equivoquin. L'estirabot actual de tals xifres és conseqüència d'una major temporalitat laboral de curta i molt curta durada; mentre que al 2007 la temporalitat existent era de certa durada, car moltes persones assalariades tenien "contractes per obra o serveis". Les xifres són "millors" ara, però, abans de la crisi-estafa, les persones estaven millor perquè, fins i tot amb contractes temporals, l'ocupació era infinitament més inclusiva que l'ocupació postcrisi. Tanmateix, aquesta divergència entre xifres i persones ens la tornam a topar quan el Govern de les Illes Balears, en analitzar la qualitat de l'ocupació, posa l'accent en el fet que "la generació neta d'ocupació es concentra en contractes a temps complet". Una afirmació que, amb les xifres d'octubre, és absolutament certa, però que oblida que la parcialitat de les vides laborals de les persones també es produeix amb contractació temporal de molt curta durada, encara que sigui de jornada completa.\nPer acabar, no em puc estar de comentar una qüestió cabdal: l'atur de llarga durada que, des de la perspectiva de les xifres, té una clara millorança car es redueix interanualment un -21,1%, tot i que encara ara representa el 27,4% del total de persones aturades. Però, què cal dir des de la perspectiva de les persones? Molt probablement que la millorança no és tan clara. Per què? Doncs perquè, com he explicat altres vegades, no mesuram bé la gravetat de l'atur de llarga durada, perquè, a tall d’exemple, una persona que després de, posem pel cas, dos anys ininterromputs en desocupació té un contracte de pocs dies, en apuntar-se novament a la llista d’atur registrat, ja no es considera aturada de llarga durada.\nEn definitiva, cada dia és més important no oblidar que, darrere de les xifres hi ha persones, amb les seves carències materials, els seus particulars i/o familiars ascensors socials, que no acaben de funcionar, i les seves precarietats de vida... Per això –si el que realment volem mesurar és la millora de les oportunitats de les persones a la vida–, amb paraules de l'informe del PNUD abans esmentat, "més enllà de les mitjanes: el que cal és la utilització del conjunt d'índexs de desenvolupament humà".


Setembre Negre: de desembre 2007\nCatalunya Acció. Campanya nacional i internacional.\nper tal que els catalans, donant continuïtat a la recent manifestació de l'1 de desembre, puguin fer saber a les institucions catalanes i europees:\n1. La seva indignació per l'estat llastimós de les nostres infraestructures i serveis a causa de la inoperància i desídia dels nostres governants i del tracte colonial que rebem per part d'Espanya\n2. Que per tal de garantir un futur digne per a nosaltres i els nostres fills estem determinats a assolir la independència de Catalunya.\n(CLIQUEU AQUÍ PER A VEURE LA CARTA OBERTA EN ANGLÈS QUE S'ENVIARÀ)\nEtiquetes de comentaris: campanyes, Catalunya Acció\nposted by Setembre Negre @ de desembre 24, 2007 1 comments\nTancament de La Carrasqueta. Montilla, Clos i Puigcercós: col·laboracionistes! Som una Nació i diem PROU!\nDavant d'un fet de la magnitut i trascendència d'aquest, en què l'España eterna, imperialista i anihiladora,(aquest cop el PP amb la complicitat del PsoE)ha vulnerat tots els principis democràtics i de llibertat de comunicació i d'expressió. Davant del genocidi lingüístic i cultural que representa trencar l'espai comunicatiu d'un mateix poble, negant-se-li rebre una emissora que emet en la seva mateixa -i pròpia- llengua. Davant del col·laboracionisme que davant aquesta amputació han mostrat les principals autoritats principatines -començant pel seu president- així com la cúpula d'ERC,...\nUna barreja fortíssima d'impotència i de ràbia em porta a confirmar-me encara més en la necessitat imperiosa de regeneració política que li cal als nostres països (i de fer-la palpable en aquestes properes eleccions) i a cridar més fort que mai:\nEls partits condemnen el tancament de TV3 i en co-responsabilitzen el govern català\nAcció Cultural acusa el conseller Tressseras d'actuar 'amb ignorància o mala fe' · Els governs català i valencià diuen que les negociacions per la reciprocitat continuen\nEnric Morera ha acusat el president de la Generalitat, José Montilla, de compartir la deriva involucionista del PP i de tenir la voluntat política d'acabar amb la identitat catalana. Pel secretari general del Bloc, és tant responsable del govern de Francesc Camps, com el català i l'espanyol. Morera ha dit que el tancament era propi d'un règim totalitari i negador de les llibertats.\nEn un sentit semblant s'ha pronunciat la coordinadora d'EUPV, Glòria Marcos. En unes declaracions a VilaWeb, ha dit que el tancament era un atac a la llibertat d'expressió i informació indigne d'una societat democràtica, i ha destacat que el govern del PP hagi actuat sense donar la cara, amb nocturnitat. Per Marcos, l'actitud del govern valencià s'explica en el context de pre-campanya electoral, on pels populars tot s'hi val.\nPer últim, el dirigent d'Esquerra Republicana al País Valencià, Agustí Cerdà, ha dit que el tancament era 'una feixistada de manual; l'atac més important a la llengua i als drets democràtics en els últims anys, al dret de la infomació i a les llbertats individuals'. Per Cerdà, és un anacronisme posar fronteres a les televisions, quan se'n poden rebre de tot el món.\nposted by Setembre Negre @ de desembre 10, 2007 0 comments


Domund-2020 Ací estic, envia-m’hi – Obispado de Tortosa\nDomund-2020 Ací estic, envia-m’hi\nInici/Crònica Diocesana/Domund-2020 Ací estic, envia-m’hi\nMirant com estem ara, qui ens ho anava a dir ara fa un any. Llavors estàvem en un moment missioner realment extraordinari. les activitats missioneres brollaven per tot arreu, podem pensar en el congrés de Madrid, en el record dels nostres missioners màrtirs, en les catequesis extraordinàries, en la trobada diocesana, en la celebració extraordinària del Domund … tot era ple d’il·lusió per renovar la vida missionera de la nostra Església, renovació que va liderar el nostre Papa Francesc.\nPerò no cal recordar-ho massa, al cap de pocs mesos ens va arribar el que encara ens afecta actualment, una pandèmia que ens ha tancat a casa, que ha limitat les nostres relacions socials i laborals, i que, també, ha limitat les nostres trobades com a cristians. En el nostre àmbit de la fe tot s’ha vist limitat o suspès, des de les Eucaristies dominicals a les celebracions festives i les catequesis o els mateixos sagraments d’iniciació … fins i tot el comiat als éssers estimats. Realment sembla com si una gran llosa s’hagués abatut sobre nosaltres.\nNo sé si és només una impressió o és una realitat que tenim, però sembla que, en el moment actual, tinguem un cert tancament en nosaltres mateixos, com si el tancament a casa pel confinament ens hagi portat a una visió més reduïda de les coses: el que és nostre, el que és la nostra família, la nostra feina, les nostres relacions, també les nostres celebracions eucarístiques o … tot el que és nostre sembla molt més nostre. A més sempre anem amb la cara tapada, mai sabem l’expressió dels nostres interlocutors ni podem intuir el seu estat d’ànim. Al mateix temps una immensa crisi econòmica, potser sense precedents, està limitant els ingressos econòmics de la gent més vulnerable i això ha fet desbordar tots els serveis socials, de manera especial els que ja oferien les nostres Càritas. No és el lloc de fer una descripció de tot el que ja sabem, amb una crida d’atenció ja en tenim prou.\nVet ací que l’Església, en arribar el mes d’octubre, ens fa una nova crida, una crida per la missió. El motiu principal és la celebració del Domund, que serà el proper dia 18 d’octubre. Ens ha plantejat el lema: Ací estic, envia’m. Pot parèixer un contrasentit, ens podem dir, amb la quantitat de problemes que tenim nosaltres i ara hem de mirar molt més enllà? Des de la fe en Jesús no podem sinó respondre: certament sí i és més necessari que mai!\nNo està de més recordar el que deia un bisbe d’Àfrica Central: “com voleu que la gent pensi en el covid i en comprar mascaretes per protegir-se si el país està controlat quasi totalment pels senyors de la guerra que provoquen la mort contínuament?” La preocupació d’aquell bisbe és simplement si podran viure el dia següent o si podran menjar, realment per ells el covid és una malaltia més entre les moltes amb les que han de conviure.\nAquesta experiència i moltes altres que podríem esmentar són una crida per nosaltres a obrir les finestres dels nostres cors. Enmig dels problemes que no paren de preocupar-nos, si no ens obrim a les realitats que es viuen en altres llocs de la terra només farem que mirar “el nostre” i no seguirem tot allò que Jesús ens està demanant des de l’Evangeli: aneu a viure l’Evangeli proclamant-lo per tot arreu!\nDelegació Diocesana de Missions\nMitjans de Comunicació2020-09-29T13:14:55+02:00


Serveis de Gestió Acadèmica — Escola Tècnica Superior d'Arquitectura del Vallès. ETSAV — UPC. Universitat Politècnica de Catalunya\nServeis de Gestió Acadèmica\nServeis relacionats amb l'activitat acadèmica dels estudiants al llarg de la seva estada a l'ETSAV\nAVÍS x TANCAMENT\n(PROTOCOL CORONAVIRUS – COVID-19)\nSEGONS LA PRORROGA DICTAMINADA DE L'ACTUAL ESTAT D'ALARMA PER PART DEL GOVERN, QUEDA SUSPESA TOTA ACTIVITAT LECTIVA I PRESENCIAL A LES UNIVERSITATS PÚBLIQUES.\nPER AQUEST MOTIU AQUESTA OFICINA ROMANDRÀ TANCADA.\nSEGUIREM TREBALLANT ON LINE PER QUALSEVOL CONSULTA O INFORMACIÓ, ENS PODEU CONTACTAR AL SEGÜENT CORREU ELECTRÒNIC:\nNOVETAT: CITA PRÈVIA PER TRÀMITS DE TÍTOL\nA partir de gener de 2020 s'haurà de sol·licitar CITA PRÈVIA per fer tràmit relacionats amb TÍTOL: pagament de drets del títol, recollida de títol, recollida SET, recollida CTT, etc, per tant ja no es podràn gestionar aquests tràmits a l'oficina sense haver sol·licitat aquesta cita.\nL'enllaç per poder demanar la CITA és el següent i haureu d'accedir amb el vostre USUARI i CONTRASENYA:\nLa secretaria acadèmica de l'ETSAV s'encarrega de la gestió dels expedients acadèmics dels estudiants, des de la seva admissió a la finalització dels seus estudis.\nPresta atenció personalitzada als estudiants, professorat, PAS i personal extern a la universitat (presencial, telefònicament ia través de la pàgina web i la "finestreta virtual").\nInforma sobre els processos gestionats i sobre les normatives acadèmiques i la seva aplicació.\nRecepciona, tramita i resol de les sol licituds dels estudiants.\nInforma sobre l'accés als estudis\nTramita els ajuts a l'estudi i beques.\nEmet certificacions acadèmiques i documentació acreditativa.\nGestiona la convalidació, adaptació i reconeixement de crèdits.\nOrganitza els tribunals de lectura de projecte final de carrera: matrícula, dipòsit, presentació i avaluació.\nTramita títols oficials i el suplement europeu al títol.\nNota: A Temes d'ajuda selecciona Secretaria Acadèmica i a Temes acadèmics escull el motiu de la teva sol·licitud.\nPer gestions del teu expedient acadèmic entra a la teva e-secretaria\n-INFORMACIO IMPORTANT AVALUACIÓ-\nA partir d'aquest curs la informació sobre el DIA de REVISIÓ de qualificacions la comunicarà cada professor per mitja de la plataforma ATENEA o ALTRES, per tant ja no es penjarà a la web de l'escola com es venia fent en anteriors cursos.\ndilluns/ dimecres/ dijous/ divendres: de 11 a 13 hores\ndimarts: de 11 a 13:30 i de 14:30 a 16 hores\nEstiu ( 1 de Juny al 30 de setembre)\ndilluns a divendres de 11 a 13 hores\nPERÍODES I DIES DE TANCAMENT\n6/2/2020 - Matrícula Febrer\n3/3/2020 - Festa local Sant Cugat\n29/6/2020 - Festa local Sant Cugat\nNadal: tancament del 23 de desembre 2019 al 6 de gener 2020\nSetmana Santa: tancament del 6 al 13 d'abril 2020\nEstiu: tancament del 27 de juliol al 31 d'agost del 2020


Blefaroplàstia-Parpelles i Bosses - Dra. Dolors Mejina\nLes parpelles superiors s’operen habitualment amb anestèsia local. Es una intervenció que pot durar menys d’una hora, eliminant la pell sobrant que sol ser molt abundant, i buscant sempre el greix per sota, que es el que dóna la sensació de pes i cansament a la mirada.\nQuan tractem també les parpelles inferiors, ja precisem la col·laboració del anestesista. Una anestesia local seria molesta i és preferible una sedació o anestèsia general per que el pacient es trobi còmode. Una vegada dormit, es ressequen les tres bosses inferiors, que són les que produeixen el abultament de la parpella.\nPer a que la forma del ull, la naturalitat i la expressió es respectin (és el que tot pacient sol·licita i resulta bàsic mantenir) la quantitat de greix que s’elimina deu ser justa i pràcticament no es pot treure gens de pell.


Oberta la convocatòria de subvencions per la transformació digital de les empreses\nEl termini de presentació de sol·licituds va des del 17 de juny i fins el dia 22 de juliol de 2021.\nEs recomana fer la tramitació de la sol·licitud el més aviat possible, perquè es concediran les subvencions per odre de sol·licitud i fins a esgotar el pressupost.\nOBERTA CONVOCATÒRIA DE LES SUBVENCIONS PER LA TRANSFORMACIÓ DIGITAL DE LES EMPRESES\nDes del 17 de juny i fins el dia 22 de juliol de 2021.\nEs recomana fer la tramitació de la sol·licitud el més aviat possible, perquè es concediran les subvencions per ordre de sol·licitud i fins a esgotar el pressupost\nPotenciar el coneixement i la incorporació de noves tecnologies digitals per augmentar la competitivitat i la sostenibilitat de les empreses de comerç i dels serveis.\n2.- Persones beneficiàries\nS'exclouen, les fundacions, les entitats territorials sense ànim de lucre i els gremis i entitats sectorials.\n3.- Tipologia d'accions subvencionables:\nPer a la contractació o realització de projectes d'estratègia digitals que tinguin com a finalitat l'omnicanalitat del negoci, és a dir inversions que incorporin una visió digital i tecnològica de 360º, adquisició d'ERP i CRM que integrin informació i coneixement dels clients, tecnologia que permeti la predicció i l'aprofitament de dades que facilitin la personalització i d'eines d'automatització de processos per a la gestió diària de les empreses de comerç i digital.\n- Projectes i estudis de consultoria digital per l'assessorament especialitzat, per tal d'assegurar l'èxit en la implementació de solucions i serveis tecnològics necessaris per la posada en marxa de l'estratègia de transformació digital de l'empresa.\nEn el cas de màrqueting digital a les xarxes socials, les accions hauran d'estar dutes a terme per personal de l'empresa amb experiència o una empresa especialitzada que puguin acreditar la seva experiència.\nÉs indispensable que el projecte estigui perfectament operatiu abans del 31 de desembre de 2021. Es subvencionen totes les accions dutes a terme durant l'exercici 2021.\nEn el cas de projectes i/o estudis de consultoria digital, l'empresa encarregada haurà de tenir una experiència en el sector digital de 3 anys i de comerç d'almenys 1 any i la durada del projecte no pot ser inferior a 3 mesos.\n5.- Quantia de la subvenció\nDocumentació complementària a la sol·licitud. Es requereix la següent documentació:\nReferència de l'Informe de resultat de l'autodiagnosi TIC (http://autodiagnosi.ccam.cat/) del CCAM de l'estat inicial (sense l'aplicació de les accions a subvencionar).\nPressupost detallat de les accions a subvencionar\nMemòria detallada de les accions a implementar


Declarat culpable per unanimitat del jurat l'acusat del crim de Cala d'Or\n06 març 2021 00:55\nEs creu que usà diversos objectes que encara no han estat trobats\nE.L.V. | 08 juny 2007\nL'enigmàtic somriure de Pedro José Carmona posà punt final al judici per l'anomenat «crim de Cala d'Or». El reu abandonà l'Audiència Provincial ocult davall unes ulleres de sol, esgrimint un ampli gest de satisfacció i aixecant els polzes cap als periodistes. Pocs minuts abans, el jurat el declarà culpable per unanimitat de l'assassinat de la jove eslovaca Verónica Kovalovska. En un veredicte que el president del tribunal, Juan Pedro Yllanes, qualificà de «minuciós i molt ben motivat», el jurat afirmà que Pedro discutí amb la seva al·lota al jardí. L'agredí amb diversos objectes incisos i contusos, que provocaren «una mort violenta per destrucció dels centres vitals a causa d'un xoc traumàtic».\nLa versió del jurat es basà en la dels investigadors de la Guàrdia Civil, que recordaren que al lloc hi havia «proves de lluita». El jurat llançava així per terra la versió de l'acusat, que sempre afirmà que l'al·lota s'havia tirat des del segon pis. Segons el veredicte, «l'autòpsia descarta la precipitació», ja que la jove no tenia més ferides que les del cap i dues a les cames. Els nou membres del jurat es mostraren bastant durs amb diverses proves de la defensa i afirmaren que no «tenien fonament». El jurat es referia a les pericials de l'expert en biomecànica i un forense. En una polèmica jornada judicial, ambdós coincidiren a assenyalar que la mort s'havia produït perquè la víctima caigué des del segon pis.\nDesprés del veredicte de culpabilitat, les parts realitzaren la seva última intervenció. La fiscal, que abans demanava 15 anys de presó rebaixà la seva petició a 12 anys, en apreciar, el jurat, la circumstància atenuant de drogoaddicció. A més, sol·licità el pagament d'una indemnització de 60.000 euros per als familiars de la jove.


dates de nadal - Gènius\ndates de nadal\ndates de nadal/\nJa s'acosta el Nadal, uns dies màgics plens d'il·lusió i fantasia que segur que gaudiràs amb la família i els amics aprofitant que a l'escola fas uns dies de vacances.\nNadal és una tradició que se celebra arreu del món. A casa nostra el celebrem en ple hivern, gairebé sempre amb fred i a vegades amb tot nevat. Però cal recordar que mentre a l'hemisferi nord fa fred, al sud hi ha molta gent que pot anar a la platja.\nNadal s'associa a molts símbols, com l'arbre de Nadal, els Reis Mags, el Pare Noël, el pessebre, les nadales, les postals decorades, els regals, la neu...i té unes dates claus: Vols descobrir-les? Segueix llegint...\nSanta Llúcia - 13 de desembre.\nAquest dia comença la tradicional Fira de Santa Llúcia on es posen a la venda els arbres i avets per decorar les llars, les figures del Pessebre inclòs el caganer, i tots els guarniments per les festes de Nadal.\nSolstici d'hivern - 21 de desembre.\nÉs l'inici de l'hivern. Marca el moment de l'any en el que hi ha menys hores de llum solar. A partir d'aquesta data els dies comencen a allargar-se lentament. Per això, no és estrany que el dia de Nadal se celebri el triomf del sol damunt la foscor, de la llum sobre les tenebres, del dia sobre la nit.\nCaga tió - 24 de desembre.\nAquesta és una de les nits màgiques de l'any. El Tió que hem comprat a la Fira de Santa Llúcia i que al llarg d'aquests dies hem abrigat i atipat de fruita, verdura, serradures, aigua, etc. es fa cagar per la vigília de Nadal o el mateix dia 25 abans o després de l'àpat familiar. És una festa molt familiar, casolana i tradicional que es a ritme de diferents cantarelles. També és costum, al punt de la mitjanit, celebrar una missa cristiana, la Missa del Gall.\nNadal - 25 de desembre.\nLa festa més important de l'any segons el calendari Cristià amb motiu del naixement de Jesús fill de Josep i Maria. És típic fer un gran dinar familiar on es menja escudella i carn d'olla, el pollastre o capó farcit acompanyat de cava, els fruits secs, neules i torrons. Després un llarg sobretaula on es reciten poemes, es canten nadales i es desitja pau, felicitat i joia a tot el món. És costum fer la representació dels Pastorets i també uns versos cantats anomenats el cant de la Sibil·la.\nSant Esteve - 26 de desembre.\nÉs una festivitat considerada la continuació de la Festa de Nadal. Antigament responia a la necessitat de disposar de temps suficient per tornar a peu, generalment des del mas pairal on s'havia celebrat la festa, fins al domicili familiar. El dia està centrat bàsicament entorn del dinar que comença una mica més tard del compte i s'aprofiten les restes del dinar del dia anterior com el rostit, amb el que es fan els canelons.\nDia dels innocents - 28 de desembre. Aquest dia són típiques les innocents i divertides entremaliadures i bromes. Es planten a l'esquena llufes o ninots de diaris retallats i la premsa aprofita per donar algunes notícies falses i disbauxades que posen a prova l'enginy i la imaginació.\nCap d'any - 31 de desembre.\nA primera hora del matí es deixa veure l'Home dels nassos. Vigila que només el podràs veure aquest dia de l'any!. També es fan els preparatius per rebre l'any nou: sopars, balls de festa, el raïm...A les 12 de la nit tocades a ritme de les campanades es mengen el grans de raïm i es dóna la benvinguda al nou any i es festeja arreu del món.\nAny Nou - 1 de gener.\nEl primer dia de l'any es revisen els darrers 365 dies i es formulen desitjos i intencions per a l'any entrant. Normalment es dina en família amb pollastre farcit o xai al forn. Tothom es desitja: Bon any!\nCavalcada de Reis - 5 de gener.\nAl vespre arriba la Cavalcada dels Reis de l'Orient i tothom els espera als carrers amb fanalets que il·luminen tot el recorregut i cantant diverses cançons. Mentre passa tota la comitiva podeu aprofitar per lliurar la carta als Reis o als patges reials amb el llistat de joguines i regal que voleu demanar. Recorda que hauràs de ser prudent i pensar molt bé el que desitges o demanes. Recorda que la carta no pot ser molt llarga. Al llarg de tota la nit, els Reis aniran a casa vostra, obriran la porta amb una clau màgica o entraran per la xemeneia, es menjaran i beuran els tiberis que heu preparat, repartiran les joguines i regals, ompliran de dolços les sabates i mitjons i s'acomiadaran fins el següent any. Aquest dia heu d'anar a dormir molt d'hora per deixar treballar als Reis amb tranquilitat.\nReis - 6 de gener.\nSegur que aquest dia sou molt matiners per obrir els regals que us han deixar el Reis Mags. És un dia de jocs amb moltes rialles i somriures. El dinar d'aquest dia ja és l'últim d'aquestes festes. És típic menjar per postres el tortell de Reis amb una corona daurada al mig i dues sorpreses: una figureta i una fava amagades. Aquell que troba la figureta en el seu tros és coronat rei de la festa i qui troba la fava seca ha de pagar el tortell.


The Aspens by Whiski Jack Whistler (BC) Canadà - Ofertes d'hotels amb els MILLORS DESCOMPTES EN LÍNIA\nIdeal tant per a la diversió com per al relax, The Aspens by Whiski Jack es troba a la zona de Whistler de la ciutat de Whistler (BC). Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Parc de Moutain Bike de Whistler, Museu i Arxius de Whistler, Teatre Rainbow.\nLes instal.lacions i els serveis que proveeix The Aspens by Whiski Jack asseguren una estada plaentera als seus clients. Els clients de l'hotel poden gaudir de Wi-Fi gratuït en totes les habitacions, habitació familiar, premsa, servei de bugaderia, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, telèfon, TV satèl•lit/cable, reproductor de DVD/CD, nevera a cada habitació. L'hotel compta amb una llista completa de comoditats, com bany, centre esportiu, camp de golf (a 3 km), esquí. Descobreixi una encantadora mescla de servei profesional i ampla gama de característiques a The Aspens by Whiski Jack.\nL’allotjament no disposa de recepció. Podeu recollir les claus a: 107-2011 Innsbruck Drive, V0N 1B2 Whistler. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el The Aspens by Whiski Jack de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 500 CAD per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (17) Parelles (2) Viatgers en solitari (1) Famílies amb infants petits (11) Famílies amb infants grans (2) Grups (3)


KurdisCat: El govern kurd de l'Iraq demana l'alliberament dels diputats/des de l'HDP\nEl govern kurd de l'Iraq demana l'alliberament dels diputats/des de l'HDP\na divendres, de novembre 04, 2016\nLa presidència de la Regió del Kurdistan de l'Iraq ha exigit a Turquia que alliberi els dotze diputats i diputades. També ha condemnat l'atemptat contra la direcció policial d'Amed on han mort 9 persones i que ningú, fins ara, ha assumit. Aquest és el seu comunicat textual:\nEstem preocupats per la decisió del govern turc per detenir els dos co-líders del Partit Popular Democràtic (HDP) i un nombre dels legisladors del partit.\nEs tem que una acció com aquesta pot complicar encara més la situació i aprofundir en els problemes.\nEsperem que aquest problema es resolgui més aviat que tard, i s'acabi amb els arrestos i detencions de membres de l'HDP, ja que no serveix a l'estabilitat, la convivència política i l'estabilitat social de Turquia.\nSelahattin Demirtaş es va reunir amb Masud Barzani el passat setembre a Arbela\nLa web de la presidència explicita que "fa una crida a l'alliberament dels membres de l'HDP i a la represa del procés de pau". També els principals partits de l'oposició han respost a les detencions.\nGorran ha "condemnat l'arrest de diputats i ha demanat al govern kurd autònom que revisi les relacions amb el govern de l'AKP"(partit d'Erdogan, al govern de Turquia). Yusuf Mohammed ha estat molt més explícit que Barzani: "L'actitud del govern turc només reforça la determinació de la nostra nació. Fem una crida a totes les democràcies i a la comunitat internacional a que condemnin les accions del govern turc de l'AKP i el forcin a tornar al procés de pau". En termes similars s'ha posicionat la Unió Patriòtica del Kurdistan (UPK) que ha iniciat una campanya per demanar la llibertat dels màxims dirigents de l'HDP.\nCampanya de l'UPK al Kurdistan del sud\nEtiquetes de comentaris: Siria, Turquia


Ni lavabos ni Zika\nLa vila dels atletes de Rio no és un desastre però es nota que han anat a corre-cuita. La delegació andorrana s’ha trobat lavabos que no funcionen i sense aigua calenta. Molèsties i poca cosa més. Del que no tenen notícies, per sort, és del mosquit del Zika.\nMolt es va posar en dubte que Rio de Janeiro arribés a temps per tenir totes les infraestructures acabades per als Jocs. L’alarma que va aixecar les queixes de la delegació d’Austràlia quan es van instal·lar a la vila dels atletes van posar en alerta la resta de països, que s’esperaven el pitjor. Esther Barrugués va ser la primera esportista andorrana a instal·lar-s’hi i ja va avisar que “les habitacions tenen algunes deficiències, però és el que ens hem trobat i ens hi hem d’adaptar”. I els companys han hagut de complir el missatge al peu de la lletra i